b'\n_START_ARTICLE_\n1xBand\n_START_PARAGRAPH_\n1xBand [en iks bent] je slovenska glasbena skupina, ki je zaslovela s pesmijo\xc2\xa0\xc2\xbbTih de\xc5\xbeeven dan\xc2\xab\xc2\xa0v vokalni izvedbi Coleta Morettija. S to popevko je zmagala na prireditvi Slovenski izbor za Pesem Evrovizije 1993 (prireditev EMA poteka \xc5\xa1ele od leta 1996) in kot prvi predstavnik Slovenije na tekmovanju Evrosongu zasedla 22. mesto (od 25-ih)._NEWLINE_Skupina je delovala od leta 1991 do 1997. V tem \xc4\x8dasu je izdala dve zgo\xc5\xa1\xc4\x8denki pri ZKP RTV Slovenija in maksi-singel pri zalo\xc5\xbebi Jupiter records (Nem\xc4\x8dija). Nastopili so tudi na Mak-festu v Makedoniji leta 1993.'